**82/2018. (VII.18.) határozat:**

**/Napirend elfogadásáról/**

Jászjákóhalma Község Önkormányzatának Képviselő-testülete a 2018. július 18-i soron kívüli testületi ülésének napirendi pontjait elfogadta.

**83/2018. (VII.18.) határozat:**

**/A Jászsági Szociális Szolgáltató Társulás Társulási Megállapodás módosításának elfogadásáról/**

Jászjákóhalma Község Önkormányzatának Képviselő-testülete megtárgyalta és minősített többséggel jóváhagyja a Jászsági Szociális Szolgáltató Társulás Társulási Tanácsának 25/2018. (VII. 10.) számú határozatával elfogadott Társulási Megállapodás módosítását az alábbiak szerint:

* 1. A Jászsági Szociális Szolgáltató Társulás Társulási Megállapodásának az
	„5. A Társulás célja” pontja az alábbi szövegrésszel egészül ki:

*„Jászapáti és Jászberény járás ellátási területén szenvedélybetegek részére alacsonyküszöbű ellátás nyújtása”.*

* 1. A Jászsági Szociális Szolgáltató Társulás Társulási Megállapodásának a
	„6. A Társulás által ellátott feladat- és hatáskör” pontja az alábbi szövegrésszel egészül ki:

*„- szenvedélybetegek részére alacsonyküszöbű ellátás nyújtása,*

 *- drog-megelőzési programok koordinálása”*

* 1. A Jászsági Szociális Szolgáltató Társulás Társulási Megállapodásának 7. pontjában „A Társulás szakmai alaptevékenységei kormányzati funkciókba sorolva” az alábbi szövegrésszel egészül ki:

*„074052 Kábítószer-megelőzés programjai, tevékenységei*

 *101145 Szenvedélybetegek alacsonyküszöbű ellátása”*

* 1. A Jászsági Szociális Szolgáltató Társulás Társulási Megállapodása a következő 9/B ponttal egészül ki:

*„9/B Szenvedélybetegek alacsonyküszöbű ellátása:*

*A Jászsági Szociális Szolgáltató Társulás biztosíthatja:*

* *az orvosi vagy egyéb terápiás kezelésen, szolgáltatásban, szűrővizsgálaton való részvétel ösztönzését és figyelemmel kísérését,*
* *megkereső programok szervezését az ellátásra szoruló személyek elérése érdekében,*
* *a szenvedélybetegség okozta egészségügyi és szociális károk mérsékléséhez szükséges egyes ártalomcsökkentő szolgáltatásokat,*
* *a kríziskezelést az életet veszélyeztető, a testi, szociális, kapcsolati és életvezetési rendszerben kialakult kezelhetetlen helyzetek esetére,*
* *az anonimitást – a személyes adatokat nem kell megadni, igazolni és nyilvántartani, illetve egyéni gondozási tervet nem kell készíteni –,*
* *A szolgáltatás nem tagadható meg az absztinencia hiánya és a szenvedélybetegség során jelentkező tünetek, magatartási formák miatt mindaddig, amíg azok nem veszélyeztetik a biztonságos feladatellátást.”*
	1. Jászsági Szociális Szolgáltató Társulás Társulási Megállapodásának 1. számú függeléke az alábbiakra változik:

|  |
| --- |
| **A Jászsági Szociális Szolgáltató** **Társulás tagjainak** |
| **megnevezése** | **székhelye** | **Lakossága fő** |
| Alattyán Község Önkormányzata | 5142 Alattyán, Szent István tér 1. | *2.028* |
| Jánoshida Községi Önkormányzat | 5143 Jánoshida Fő út 28. | *2.542* |
| Jászalsószentgyörgy Községi Önkormányzat | 5054 Jászalsószentgyörgy, Fő út 53/a | *3.510* |
| Jászapáti Városi Önkormányzat | 5130 Jászapáti, Velemi Endre út 2. | *8.819* |
| Jászberény Városi Önkormányzat | 5100 Jászberény, Lehel vezér tér 18. | *26.404* |
| Jászboldogháza Községi Önkormányzat | 5144 Jászboldogháza, Rákóczi út 27. | *1.678* |
| Jászdózsa Községi Önkormányzat | 5122 Jászdózsa, Szent Mihály tér 1. | *2.163* |
| Jászfelsőszentgyörgy Községi Önkormányzat | 5111 Jászfelsőszentgyörgy, Fő út 57. | *1.873* |
| Jászjákóhalma Község Önkormányzat | 5121 Jászjákóhalma, Fő út 27. | *2.935* |
| Jászkisér Város Önkormányzata | 5137 Jászkisér, Fő u. 7. | *5.496* |
| Jászladány Nagyközségi Önkormányzat | 5055 Jászladány, Hősök tere 6. | *5.697* |
| Jászszentandrás Község Önkormányzata | 5136 Jászszentandrás, Rákóczi út 94. | *2.432* |
| Jásztelek Községi Önkormányzat | 5141 Jásztelek, Szabadság út 71. | *1.619* |
|  |  |  |
| **A Jászsági Szociális Szolgáltató Társulás lakosságszáma:** | *67.196* |

**Határidő:** 2018. július 31.

**Felelős:** polgármester

**84/2018. (VII.18.) határozat:**

**/****A Jászsági Szociális Szolgáltató Társulás** **módosítással egységes szerkezetbe foglalt Társulási Megállapodásának jóváhagyásáról/**

Jászjákóhalma Község Önkormányzatának Képviselő-testülete jóváhagyja a Jászsági Szociális Szolgáltató Társulás módosítással egységes szerkezetbe foglalt Társulási Megállapodását a határozat melléklete szerinti tartalommal.

A Képviselő-testület felhatalmazza Terjéki Tünde polgármestert a Társulási Megállapodás aláírására.

Képviselő-testület jelen határozat egy példányát kiadmányozni rendeli a Jászsági Szociális Szolgáltató Társulás részére.

A Társulási Megállapodás módosítása a tagönkormányzatok támogató határozataival lép hatályba.

**Határidő:** 2018. július 31.

**Felelős:** polgármester

**85/2018. (VII.18.) határozat:**

**/A** **Jászjákóhalmi Egyházközség támogatásáról/**

Jászjákóhalma Község Önkormányzatának Képviselő-testülete a 2018. évi költségvetés tartalékalapjának terhére **500.000-Ft, azaz Ötszázezer forint** egyszeri támogatást nyújt Jászjákóhalmi Egyházközségnek (székhelye: 5121 Jászjákóhalma, Fő út 39.) a temetőben lévő stációs sor képeinek felújítása céljából.

Az Egyházközség a támogatás összegének rendeltetésszerű felhasználásáról **2018. október 31.** napjáig az Önkormányzat felé elszámolni köteles az alábbi módon: a számlák eredeti példányára az Egyházközség rávezeti: *„Felhasználva Jászjákóhalma Község Önkormányzata 83/2018. (VII.18.) határozatában biztosított támogatás terhére.”*. Az így záradékolt számlák eredeti példányának bemutatásával számol el az Egyházközség az Önkormányzat felé.

A Képviselő-testület felhatalmazza a polgármestert a szükséges intézkedések megtételére.

**Határidő:** 2018. október 31.

**Felelős:** polgármester

**86/2018. (VII.18.) határozat:**

**/Az „Iskolánkért, Óvodánkért” Alapítvány támogatásáról/**

Jászjákóhalma Község Önkormányzatának Képviselő-testülete a 2018. évi költségvetés tartalékalapjának terhére **40.000,-Ft, azaz Negyvenezer forint** egyszeri támogatást nyújt az „Iskolánkért, Óvodánkért” Oktatási, Nevelési és Kulturális Alapítványnak (székhelye: 5121 Jászjákóhalma, Thököly út 1.) a pénzügyi könyvelés elkészítésének támogatása céljából.

Az Alapítvány a támogatás összegének rendeltetésszerű felhasználásáról **2018. szeptember 30.** napjáig az Önkormányzat felé elszámolni köteles az alábbi módon: a számlák eredeti példányára az Alapítvány rávezeti: *„Felhasználva Jászjákóhalma Község Önkormányzata 86/2018. (VII.18.) határozatában biztosított támogatás terhére.”*. Az így záradékolt számlák eredeti példányának bemutatásával számol el az Alapítvány az Önkormányzat felé.

A Képviselő-testület felhatalmazza a polgármestert a szükséges intézkedések megtételére.

**Határidő:** 2018. szeptember 30.

**Felelős:** polgármester

**87/2018. (VII.18.) határozat:**

**/****Az „EFOP-3.7.3-16 Egész életen át tartó tanuláshoz hozzáférés biztosítása” pályázathoz közbeszerzések és beszerzések lebonyolítására ajánlatkérésről és megbízási szerződés megkötéséről/**

Jászjákóhalma Község Önkormányzatának Képviselő-testülete felkéri a polgármestert, hogy az ,,EFOP-3.7.3-16 Egész életen át tartó tanuláshoz hozzáférés biztosítása” című és kódszámú projekthez kapcsolódóan – a közbeszerzések és beszerzések lebonyolítása tárgyában – ajánlatot kérjen az alábbi három gazdasági társaságtól:

1. Kádár Balázs Ügyvédi Iroda, 1054 Budapest, Báthori u. 7. II. em 1.
2. Top-Szakértő Közbeszerzési Szaktanácsadó Kft., 1055 Budapest, Falk Miksa u. 4. IV. em.1.
3. JT Infotéka Kft., 6400 Kiskunhalas, Kossuth u. 27. fszt. 1.

A Képviselő-testület egyúttal felhatalmazza a polgármestert, hogy a feladatok ellátására a legalacsonyabb ajánlati árat tevővel – maximum a pályázati összeg 1%-ának megfelelő megbízási díjjal – megbízási szerződést kössön és a megbízáshoz szükséges intézkedéseket megtegye.

**Határidő:** 2018. július 31.

**Felelős:** polgármester